Un fost fotbalist și om de televiziune din Argentina, despre prietenia cu Maradona: "Voiam să fiu ca el, era visul tuturor băieților argentinieni".
La numai 5 ani, Daniel Tilger juca fotbal și când dădea gol țipa "GOL MARADONA…". Daniel a fost la multe petreceri ale lui Maradona unde venea și președintele țării. Daniel a fost antrenorul echipei Durazno FC din Uruguay în anul 2010. Daniel este unul dintre moderatorii emisiunii sportive "Balon Dividido" din Argentina.
Maradona a inspirat de-a lungul vieții mulți fotbaliști. Și mulți și-au dorit să fie ca el. Daniel Tilger este un argentinian care a vrut să fie ca Maradona. S-a ambiționat să ajungă la Boca Juniors la numai 17 ani, doar pentru a juca pe același teren. Pleacă apoi în Columbia, unde joacă la mai multe cluburi. După 10 ani, se reîntoarce în țară.În ziua în care a împlinit 30 de ani, antrenorul lui îi face o surpriză și i-l dă pe Maradona la telefon."Imaginează-ți că după ce am visat de atâtea ori, după ce am văzut atâtea lucruri, ca persoana pe care unul o admiră, sau admira, sau o să îl admire toată viața să îți zică unuia ‘vreau să te cunosc’ și să îți mulțumească, pentru că el mi-a mulțumit, el îmi zicea ‘Îți mulțumesc pentru tot ce faci pentru mine’. Pentru că eu fiecare gol pe care îl făceam în fotbalul argentinian, pentru că este un moment unic, când marcam un gol îmi ridicam cămașa și aveam poza lui pe dedesubt. Acea admirație pentru el se naște de mic copil, pentru că eu toată viața mea am vrut… voiam să fiu ca Maradona, era visul tuturor băieților argentinieni în acea epocă", a spus Daniel Tilger.